**ALTUM valsts atbalsta iespējas biznesa uzsācējiem**

Iespējas saņemt finansējumu sava biznesa sākšanai un jau esoša biznesa attīstīšanai šodien ir plašas – nauda pieejama arī Attīstības finanšu institūcijā ALTUM, kura piedāvā finansēt tās dzīvotspējīgās biznesa idejas, kuras īstenotāji nodrošinājuma vai pieredzes trūkuma nevar saņemt finansējumu komercbankās.

Par ALTUM piedāvājumu uzņēmējiem, kuru biznesa idejas ir agrīnā attīstības stadijā vai kuru īstenošana ir sākta nesen, stāsta ALTUM Gulbenes reģionālā centra vadītājs Valtis Krauklis.

**Ko ALTUM piedāvā tiem, kas vēlas sākt savu biznesu vai ir uzsākuši to nesen?**

ALTUM rīcībā ir lieliska programma, kas palīdz jaunajiem uzņēmējiem sākt savu biznesu. Tā ir Starta programma, kas ir ļoti pieprasīta un tās piedāvājums uzņēmējiem ir augstu novērtēts. Tā piedāvā bezmaksas konsultācijas biznesa plāna sagatavošanai, kā arī finansiālo atbalstu aizdevuma veidā. Starta programmā aizdevuma summa ir no 2 līdz 150 tūkstošiem eiro. Starta aizdevumi ALTUM pieejami ar samazinātu nodrošinājuma prasību.

Biznesa uzsācējiem pieejami arī mikrokredīti līdz pat 25 tūkstošiem eiro. Mikroaizdevumu gada procentu likme ir 5 – 8%. Strādājam arī pie tā, lai tehnoloģiskajiem start-up uzņēmumiem ar augstu izaugsmes potenciālu būtu pieejams riska kapitāla finansējums idejas attīstības un produkta izstrādes stadijā.

Kopumā šobrīd ALTUM ir aptuveni 20 dažādas atbalsta programmas, kas paredzētas gan biznesa uzsācējiem un mikrouzņēmumiem, gan mazajiem un vidējiem uzņēmumiem, gan lauksaimniekiem, kā arī īstenojam citas īpašās programmas.

**Kur saņemt vairāk informācijas par ALTUM piedāvājumu?**

Informācija pieejama mājas lapā [www.altum.lv](http://www.altum.lv) un 7 reģionālajos centros, tostarp Gulbenē, Rīgas ielā 47 (atvērts no 8.30 – 17.00), un konsultāciju birojos visā Latvijā. Tuvākie konsultāciju centri atrodas Alūksnē (Pils ielā 21) un tas apmeklētājiem ir atvērts ceturtdienās no 9.00 – 14.00, kā arī Madonā (Saieta laukumā 1), un tas apmeklētājiem ir atvērts otrdienās un ceturtdienās no 10.00 – 14.00.